**Molėtų rajono savivaldybės taryba**

**SPRENDIMAS**

**Dėl sutikimo Molėtų r. Kijėlių specialiojo ugdymo centrui dalyvauti mokyklų, pretenduojančių tapti regioniniais specialiojo ugdymo centrais, atrankoje ir dėl įsipareigojimo atrinkus Molėtų r. Kijėlių specialiojo ugdymo centrą pertvarkyTi į regioninį centrą**

2022 m. lapkričio    d. Nr. B68-

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Regioninių specialiojo ugdymo centrų kūrimo ir jų veiklos aprašo, patvirtinto Lietuvos Respublikos švietimo, mokslo ir sporto ministro 2022 m. spalio 6 d. įsakymu Nr. V-1597 „Dėl Regioninių specialiojo ugdymo centrų kūrimo ir jų veiklos aprašo patvirtinimo“, 14.1 papunkčiu ir atsižvelgdama į Lietuvos Respublikos švietimo, mokslo ir sporto ministerijos 2022 m. spalio 13 d. raštą Nr. SR-3903 „Dėl mokyklų, pretenduojančių tapti regioniniais specialiojo ugdymo centrais, atrankos“,

Molėtų rajono savivaldybės taryba nusprendžia:

1. Sutikti, kad Molėtų r. Kijėlių specialiojo ugdymo centras dalyvautų mokyklų, pretenduojančių tapti regioniniais specialiojo ugdymo centrais, atrankoje.

2. Atrinkus Kijėlių specialiojo ugdymo centrą, įsipareigoti pertvarkyti jį į regioninį specialiojo ugdymo centrą.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras